Ο **Ντιμίτρις Νίκολς** (γεννημένος στις 4 Σεπτεμβρίου του 1984 στη Βοστώνη) είναι ένας Αμερικάνος επαγγελματίας καλαθοσφαιριστής και αγωνίζεται στη θέση του φόργουορντ. Έχει ύψος 2,03 μ. και βάρος 96 κιλά, ενώ από τη σεζόν 2016-2017 αγωνίζεται στην ομάδα του Παναθηναϊκού. Αποφοίτησε στο Πανεπιστήμιο των Συρακουσών, ενώ στο παρελθόν υπήρξε μέλος των Κλίβελαντ Καβαλίερς, Σικάγο Μπουλς και Νιου Γιορκ Νικς.

Επαγγελματική καριέρα
---------------------

Ο Νίκολς επιλέχθηκε στο δεύτερο γύρο των NBA drafts στο νούμερο 53 από τους Πορτλαντ Τρέιλ Μπλέιζερς το 2007, αλλά αμέσως ανταλλάχθηκε στους Νιου Γιορκ Νικς. Συμμετείχε στην καλοκαιρινή λίγκα του Λας Βέγκας τον Ιούλιο του 2017, όπου κατά μέσο όρο είχε 15,6 πόντους. Στις 25 Οκτωβρίου του 2007 οι Νικς έδιωξαν τον Νικολς, ο οποίος υπέγραψε στους Κλίβελαντ Καβαλιέρς 4 μέρες αργότερα. Ούτε οι Κλίβελαντ κράτησαν για πολύ τον Νίκολς και στις 5 Δεκεμβρίου του ίδιου έτους τον άφησαν ελεύθερο προκειμένου να εντάξουν στο δυναμικό τους τον Άντερσον Βαρεζάο. Επόμενη στάση στην καριέρα του αποτέλεσαν οι Σικάγο Μπουλς οι οποίοι έδωσαν τον Νίκολς τους Αϊόβα Ένερτζι, ομάδα της D-League. Στα 14 παιχνίδια που αγωνίστηκε με τους Αϊόβα Ένερτζι μέτρησε 19.3 πόντους μέσο όρο και οι εντυπωσιακές εμφανίσεις του έκαναν τους Σικάγο Μπουλς να του δώσουν μια ευκαιρία για να αποδείξει τις δυνατότητές του. Με τη φανέλα των Σικάγο έπαιξε για πρώτη φορά στις 23 Ιανουαρίου του 2008.

Παρόλο που ξεκίνησε τη σεζόν 2008-2009 με την ομάδα των Μπουλς, ο χρόνος συμμετοχής του ήταν μηδαμινός, με αποτέλεσμα στις 17 Νοεμβρίου να αφεθεί ελεύθερος. Τον Ιούνιο του 2009 επανεντάχθηκε στο δυναμικό των Αϊόβα.

Στις 6 Μαρτίου του 2009 ο Νίκολς υπέγραψε δεκαήμερο συμβόλαιο με τους Νικς

Στις 1 Δεκεμβρίου του 2009, υπέγραψε συμβόλαιο με τη γαλλική ομάδα BCM Gravelines-Dunkerque.

Το Νοέμβριο του 2010, υπέγραψε για μέχρι το τέλος της χρονιάς συμβόλαιο με τη γαλλική ομάδα Ja Vichy. Στις 12 Αυγούστου του 2012, αγωνίστηκε στους Μέτρος Ντε Σαντιάγκο, ομάδα της Δομινικανής Δημοκρατίας. Αργότερα, κατά τη διάρκεια του ίδιου έτους ο Νίκολς εντάχθηκε στο δυναμικό των Σίουξ Φολς Σκάιφορς, ομάδα που αγωνίζεται στη D-League

Στις 4 Φεβρουαρίου του 2013, υπέγραψε στη ρώσικη ομάδα, Κράσνε Κρύλια.

Στις 18 Αυγούστου του 2014 ο Νίκολς υπέγραψε συμβόλαιο διάρκειας δυο εβδομάδων για χάρη της ΤΣΣΚΑ Μόσχας. Τελικά επέκτεινε το συμβόλαιό του μέχρι το τέλος της σεζόν 2014-2015. Η ΤΣΣΚΑ τελείωσε τη σεζόν κατακτώντας τη VTB Λίγκα.

Tον Ιούλιο του 2015 ανανέωσε τη συνεργασία του με τη ΤΣΣΚΑ για ακόμα ένα χρόνο. Αποχώρησε από την ομάδα στις 18 Ιουνίου του 2016.

Στις 2 Σεπτεμβρίου του 2016, ο Νίκολς υπέγραψε στον Παναθηναϊκό για τη σεζόν 2016-2017.

Παραπομπές
----------

1. ↑  «Demetris Nichols prospect profile». Draftexpress. Ανακτήθηκε στις 6 Φεβρουαρίου 2017.
2. ↑  «Ανακοίνωσε Νίκολς ο Παναθηναϊκός». Sport24.gr. 2 Σεπτεμβρίου 2016. Ανακτήθηκε στις 6 Φεβρουαρίου 2017.
3. ↑  «Demetris Nichols Draft». www.nba.com. Αρχειοθετήθηκε από το πρωτότυπο στις 29 Μαρτίου 2016. Ανακτήθηκε στις 6 Φεβρουαρίου 2017.
4. ↑  «Demetris Nichols was traded to the New York Nicks». orangehoops.org. Ανακτήθηκε στις 6 Φεβρουαρίου 2017.
5. ↑  «Cleveland signs Demetris Nichols». basketball.realgm.com. 29 Οκτωβρίου 2007. Ανακτήθηκε στις 6 Φεβρουαρίου 2017.
6. ↑  «Chicago Bulls re-sign Demetris Nichols». blog.syracuse.com. 26 Αυγούστου 2008. Ανακτήθηκε στις 6 Φεβρουαρίου 2017.
7. ↑  «Chicago Bulls waive Demetris Nichols». blog.syracuse.com. 17 Νοεμβρίου 2008. Ανακτήθηκε στις 6 Φεβρουαρίου 2017.
8. ↑  «Nichols rejoins Knicks». www.espn.co.uk. 6 Μαρτίου 2009. Ανακτήθηκε στις 6 Φεβρουαρίου 2017.
9. ↑  «Gravelines land Demetris Nichols». www.eurobasket.com. 1 Δεκεμβρίου 2009. Ανακτήθηκε στις 6 Φεβρουαρίου 2017.
10. ↑  «Former Syracuse player Demetris Nichols signs with pro team in Russia». www.syracuse.com. 3 Σεπτεμβρίου 2013. Ανακτήθηκε στις 6 Φεβρουαρίου 2017.
11. ↑  «CSKA Moscow signs big man Nichols». www.euroleague.net. 18 Αυγούστου 2014. Ανακτήθηκε στις 6 Φεβρουαρίου 2017.
12. ↑  «Demetris Nichols leaves CSKA Moscow». www.sportando.com. 18 Ιουνίου 2016. Ανακτήθηκε στις 6 Φεβρουαρίου 2017.
13. ↑  «Panathinaikos inks champ Nichols». www.euroleague.net. 2 Σεπτεμβρίου 2016. Ανακτήθηκε στις 6 Φεβρουαρίου 2017.